b'\n_START_ARTICLE_\n\xc5\xa0kratelj\xc4\x8dka\n_START_PARAGRAPH_\n\xc5\xa0kratelj\xc4\x8dka je pravljica, ki sta jo napisala Jacob in Wilhelm Grimm leta 1852, prevod v sloven\xc5\xa1\xc4\x8dino leta 1993.\n_START_SECTION_\nVsebina\n_START_PARAGRAPH_\nPravljica govori o revnem \xc4\x8devljarju, ki je tako obubo\xc5\xbeal, da mu je ostalo usnja samo \xc5\xa1e za par \xc4\x8devljev. Ne, da bi jih izdelal je od\xc5\xa1el spat, ko pa se je zjutraj prebudil je na mizi zagledal mojstrsko izdelane \xc4\x8devlje, ki jih je za velik denar prodal prvemu kupcu. S tem denarjem je lahko dobil usnja za dva para \xc4\x8devljev, ki ga je spet pustil \xc4\x8dez no\xc4\x8d na mizi. Zgodba se je tako ponavljala ve\xc4\x8der za ve\xc4\x8derom. Vsako jutro je dobil ve\xc4\x8d \xc4\x8devljev in vsi so bili prave mojstrovine. Nekega dne sta se z \xc5\xbeeno odlo\xc4\x8dila, da bosta bedela in tako ugotovila kdo jima pono\xc4\x8di izdeluje \xc4\x8devlje. Takoj, ko je odbilo polno\xc4\x8d sta pri\xc5\xa1la dva majcena, drobna in popolnoma naga \xc5\xa1kratelj\xc4\x8dka. Hitro sta se lotila dela in ga tudi hitro opravila. Za naslednji ve\xc4\x8der pa sta jima mo\xc5\xbe in \xc5\xbeena v zahvalo podarila obleko in \xc4\x8develj\xc4\x8dke. \xc5\xa0kratelj\xc4\x8dka sta bila zadovoljna, ker sta dobila darilo za nuno delo. Od takrat naprej nista ve\xc4\x8d prihajala, \xc4\x8devljar in njegova \xc5\xbeena pa sta kljub temu \xc5\xbeivela sre\xc4\x8dno in bogato \xc5\xa1e naprej._NEWLINE_Zalo\xc5\xbeba Mladinska knjiga je leta 1993 izdala zbrane Grimmove pravljice, ki jih je po natisu iz leta 1857 prevedla Polonca Kova\xc4\x8d.\n_START_SECTION_\nInterpretacija dela\n_START_PARAGRAPH_\nPravljica vsebuje pravlji\xc4\x8dne prvine, to lahko vidimo \xc5\xbee takoj na za\xc4\x8detku, saj se zgodba za\xc4\x8dne s tipi\xc4\x8dnimi besedami (\xc2\xbbNeko\xc4\x8d je \xc5\xbeivel \xc4\x8devljar\xe2\x80\xa6\xc2\xab). To nakazuje, da se zgodba ne bo nana\xc5\xa1ala na sedanjost, temve\xc4\x8d gre za namerno nejasnost za\xc4\x8detka, ki nakazuje prehod iz konkretnega sveta vsakdanje stvarnosti v abstrakten svet \xc4\x8dlovekove domi\xc5\xa1ljije._NEWLINE_Po Brunu Bettelheimu pravlji\xc4\x8dna bitja prisko\xc4\x8dijo junaku na pomo\xc4\x8d, kadar se ta znajde v stiski. V tej zgodbi tako spoznamo \xc4\x8devljarja, ki je popolnoma obubo\xc5\xbeal. Iz njegove stiske mu pomagata dva majhna \xc5\xa1krateljca in sicer tako, da mu pono\xc4\x8di mojstrsko izdelujeta \xc4\x8devlje iz usnja, ki ga je izrezal. S pomo\xc4\x8djo pravlji\xc4\x8dnih bitij, v tem primeru dveh majhnih \xc5\xa1krateljcov, lahko pravljici zagotovimo sre\xc4\x8den konec._NEWLINE_Pravlji\xc4\x8dni liki niso dobri in hudobni hkrati, osebe so utele\xc5\xa1ena krutost ali nesebi\xc4\x8dna dobrota, vmes ni ni\xc4\x8desar. Natan\xc4\x8dna opredelitev osebnosti posameznih literarnih junakov, pomaga otroku razporediti njegova protislovna \xc4\x8dustva, oziroma vnesti red v njihovo \xc5\xbeivljenje. V tej pravljici tako nastopajo samo bitja, ki imajo pozitiven zna\xc4\x8daj._NEWLINE_Junaki v pravljici nimajo osebnih imen. Vedno so poimenovani \xc4\x8devljar, \xc4\x8devljarjeva \xc5\xbeena, in \xc5\xa1kratelj\xc4\x8dka._NEWLINE_Brata Grimm sta dobro poznana po tem, da zanju mo\xc5\xa1ki ni nikoli ni\xc4\x8desar kriv ampak sta krivdo valila na \xc5\xbeenske. V tej pravljici to ni izrazito napisano, vendar se jasno vidi, da je v ospredju \xc4\x8devljar in ne njegova \xc5\xbeena. \xc5\xbde takoj na za\xc4\x8detku zgodbe lahko preberemo, da \xc4\x8devljar ni bil sam kriv za svojo rev\xc5\xa1\xc4\x8dino. Tudi na koncu pravljice pi\xc5\xa1e da se je \xc4\x8devljarju \xc5\xa1e vse nadaljnje \xc5\xbeivljenje dobro godilo, njegova \xc5\xbeena pri tem ni omenjena.'